See Teodoriku püüd teostuski paavst Innocentius III-da valitsuse alul, määrane paavst iseäranis ja imeliku poole­hoiuga soodustas Teodorikku, kuna ta piiskop Albertiga talitas õige pahasti, otse haavavalt. Varsti peale Innocen­tius Ill-da asumist paavstitoolile läks Teodorikul Rooma sõidu puhul korda nõutada paavstilt erilised eesõigused Riiale kui kaubasadamale - "Theodorici instantia etiam et rogatu" (4.6). Eesõigustatud  sadama loomisega (Riias) Väina jõesuus oli pandud alus Riia jõu­kusele ja ühtlasi Teodoriku kavade tõhususele.